Γιώργος Ανωμερίτης

Ο **Γιώργος Ανωμερίτης** (1 Αυγούστου 1945) είναι Έλληνας πολιτικός.

## Βιογραφία
Γεννήθηκε στη Νέα Σμύρνη Αττικής (1 Αυγούστου 1945) από Κυκλαδίτες γονείς (Νάξος - Άνδρος). Είναι απόφοιτος του Οικονομικού Τμήματος του Οικονομικού Πανεπιστημίου Αθηνών. Από τα στελέχη του δημοκρατικού κινήματος και της νεολαίας της Ένωσης Κέντρου (1962-1967), συμμετείχε ενεργά στον αγώνα κατά της στρατιωτικής δικτατορίας (1967-1974). Καταδικάσθηκε το 1969 από έκτακτο στρατοδικείο σε κάθειρξη 25 ετών και παρέμεινε επί 4 χρόνια στις φυλακές ως πολιτικός κρατούμενος. 

Μετά τη δικτατορία, συμμετείχε σε πολιτικές και κοινωνικές κινήσεις, ενώ από το 1989 μέχρι το 2002 εκλέγεται στα ανώτατα όργανα του ΠΑΣΟΚ. Από το 1993 έως το 2007 εκλέγεται συνεχώς βουλευτής της Β΄ Εκλογικής Περιφέρειας Αθηνών. Υπήρξε Υπουργός Αναπληρωτής Εθνικής Οικονομίας, Υφυπουργός Οικονομικών, Υπουργός Γεωργίας και Υπουργός Εμπορικής Ναυτιλίας. Επίσης πρόσφατα (2009-2015) υπήρξε Πρόεδρος της Ένωσης Λιμένων Ελλάδος (ΕΛΙΜΕ), Πρόεδρος και Διευθύνων Σύμβουλος του Οργανισμού Λιμένος Πειραιώς (ΟΛΠ Α.Ε.) μιας εισηγμένης στο Χρηματιστήριο Αξιών Αθηνών Ανώνυμης Εταιρίας. Πριν από τη βουλευτική του θητεία, εργάσθηκε ως Διευθύνων Σύμβουλος ή Διοικητής μεγάλες επιχειρήσεις, ασφαλιστικές και τραπεζικές εταιρίες και Οργανισμούς.

Έχει τιμηθεί με βραβεία και διακρίσεις μεταξύ των οποίων μετάλλιο τιμής της Ελληνικής Δημοκρατίας, παράσημο Ανώτατου Ταξιάρχη του Φοίνικα του Αγίου Τάφου, βραβείο Ειρήνης και Φιλίας “Ιπεκτσί” και έχει ανακηρυχθεί επίτιμο μέλος σε πολλές Εταιρίες και Σωματεία. Πρόσφατα χειροθετήθηκε από τον Οικουμενικό Πατριάρχη κ.κ. Βαρθολομαίο Άρχοντας Πρωτέκδικος του Οικουμενικού Πατριαρχείου.

Ο Γιώργος Ανωμερίτης είναι επίσης γνωστός για την οικονομική αρθογραφία του σε μεγάλες εφημερίδες, καθώς και για το ποιητικό και συγγραφικό του έργο.

## Εργογραφία
* 1963-1993, Έξι Ποιητικοί Κύκλοι
* 1978, Πλαίσιο συστήματος εκπαίδευσης και επιμόρφωσης 1979, Δημόσιες Σχέσεις
* 1980, Δημόσιες Σχέσεις και Marketing στον Τριτογενή Τομέα (συμμ.)
* 1980, Οικονομία και Πιστωτικό Σύστημα
* 1980, The role of vocational training in member states with ralge rural population (συμμ.)
* 1981, Η επαγγελματική εκπαίδευση στην Ελλάδα (συμμ.)
* 1981, Γεωργικές Βιομηχανίες (συμμ.)
* 2007, Προτάσεις Πολιτικής για το Περιβάλλον
* 2008, Οκτάνεμα, κύκλος ποιημάτων
* 2009, Βυζαντινό Πάρκο Τραγαίας Νάξου – Ένας νησιωτικός θρησκευτικός “Μυστράς” στην Κεντρική Νάξο
* 2009, Η Αγία Αικατερίνα Οίας – Ένας “άτρωτος” στους αιώνες πατριαρχικός σταυροπηγιακός ναός (ελλ. – αγγλ.)
* 2009, Μεταγωγές (Ποιητική Ανθολογία)
* 2009, Ο Κύκλος της Άνοιξης (ποιήματα)
* 2009, Αναφορές Ι-VI (ποιήματα)
* 2009, Συλλογικά (ποιήματα)
* 2009, Αποτυπώσεις (ποιήματα)
* 2009, Επαναπροσδιορισμοί (ποιήματα)
* 2009, Τραπεζικός Συνδικαλισμός στη Μεταπολίτευση
* 2010, Το Κάστρο της Νάξου και οι Εκκλησίες του (ελλ. – αγγλ.)
* 2010, Νάξος και Μικρές Κυκλάδες άνωθεν (ελλ. – αγγλ.)
* 2011, Μοναστήρια των Κυκλάδων με σταυροπηγιακά Σιγίλλια
* 2011, Χριστόδουλος Καλέργης, ένας περιπλανώμενος ζωγράφος εκ νήσου Μυκόνου
* 2012, Πατριαρχικά Σιγγίλια προς τα Αγιονήσια των Κυκλάδων (1553 - 1821)
* 2012, Άνδρος Άνωθεν (ελλ. – αγγλ.)
* 2012, Άγιος Νικόλαος Πειραιά, η εκκλησία της ναυτιλίας και των ναυτικών (ελλ.–αγγλ.)
* 2013, Η ζωή και το έργο του αγιογράφου Χριστόδουλου Καλέργη "εκ νήσου Μικόνου"
* 2013, Ο Βρεττάκος του Πειραιά
* 2013, Η ποιητική στην ποίηση του Νικηφόρου Βρεττάκου
* 2014, Η ποίηση στο θεατρικό έργο του Ιάκωβου Καμπανέλλη
* 2015, Θάλασσα και Ναυτιλία στον Ελληνικό Φιλοτελισμό
καθώς και συνέργειες σε μεγάλο αριθμό βιβλίων.

## Εξωτερικοί σύνδεσμοι
*http://www.anomeritis.gr

## Παραπομπές


Κατηγορία:Βουλευτές Β΄ Αθηνών
κατηγορία:Έλληνες υπουργοί Γεωργίας
Κατηγορία:Έλληνες αναπληρωτές υπουργοί Εθνικής Οικονομίας
Κατηγορία:Έλληνες υπουργοί Εμπορικής Ναυτιλίας
Κατηγορία:Έλληνες πολιτικοί του 20ού αιώνα
Κατηγορία:Έλληνες πολιτικοί του 21ου αιώνα